**Mór Városi Önkormányzat Képviselő-testületének
1/2022. (I. 31.) önkormányzati rendelete
az egészségügyi alapellátási körzetekről szóló 20/2002. (VI.28.) önkormányzati rendelet módosításáról**

Mór Városi Önkormányzat Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva a következőket rendeli el:

**1. §**

Mór Városi Önkormányzat Képviselő-testületének az egészségügyi alapellátási körzetekről szóló 20/2002. (VI.28.) önkormányzati rendelete (a továbbiakban: Rendelet) bevezető része helyébe a következő rendelkezés lép:

„Mór Város Önkormányzat Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva a következőket rendeli el:”

**2. §**

A Rendelet 1. §-a helyébe a következő rendelkezés lép:

**„1. §**

E rendelet hatálya az önkormányzat által fenntartott egészségügyi szolgáltatás keretében – az általa kialakított körzetekben – egészségügyi alapellátást végző háziorvosokra, házi gyermekorvosokra és fogorvosokra terjed ki. A védőnői és iskola-védőnői körzeteket külön önkormányzati rendelet szabályozza.”

**3. §**

A Rendelet 2. §-a helyébe a következő rendelkezés lép:

**„2. §**

Az alapellátási körzetek Móron a következők:

*a)* fogorvosi körzetek I-IV-ig terjedő számozással az 1. számú

*b)* házi gyermekorvosi körzetek I-IV-ig terjedő számozással a 2. számú

*c)* háziorvosi körzetek 1 - 6-ig terjedő számozással a 3. számú

melléklet szerint rögzített területi beosztással és működési területtel.”

**4. §**

Hatályát veszti a Rendelet

*a)* 4. melléklete,

*b)* 5. melléklete.

**5. §**

Ez a rendelet a kihirdetését követő napon lép hatályba.

 Fenyves Péter Dr. Taba Nikoletta

 polgármester jegyző

Záradék:

A rendeletet 2022. január 31. napján kihirdettem.

 Dr. Taba Nikoletta

 jegyző